# **DECIZIA ETAPEI DE ÎNCADRARE**

## Nr. ........... din ................

Ca urmare a solicitării de emitere a acordului de mediu adresate de **SC MACIN GAZ SRL** , cu sediul în Str. MALULUI, Nr. 2A, Măcin, Judetul Tulcea, cu adresa in localitatea Macin, str. Malului, nr.2A, înregistrată la APM Tulcea cu nr. 3724//30.03.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Tulcea decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.04.2016, că proiectul “**Extindere retea distributie gaze naturale si bransamente oras Macin**”, propus a fi amplasat în intravilanul localităţii Macin, str. Portului, jud. Tulcea, nu se supune evaluării impactului asupra mediului.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **1) Proiectul** se încadrează în prevederile Hotărârii Guvernului nr. 445/2009, anexa 2 pct.13 lit. a ) orice modificari sau extinderi, altele decat cele prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului.

 **2) Caracteristicile proiectului:**

a)Mărimea proiectului:

Amplasamentul proiectului este în intravilanul localitatii Macin, str. Portului, pe un teren public de interes local, cu folosinta terenului- de constructii.

Proiectul consta in extinderea unei conducte de gaze naturale presiune redusa, amplasata subteran, avand urmatoare caracteristici tehnice : polietilena de inalta densitate PE 80 SDR 11 De 90 mm, L = 320 ml;

b)cumularea cu alte proiecte- nu este cazul

c)utilizarea resurselor naturale-nu este cazul.

d) producția de deșeuri: deșeurile rezultate în timpul construcției sunt depozitate in locuri special amenajate.

e)emisiile poluante, inclusiv zgomotul și alte surse de disconfort: emisiile vor rezulta în perioada de execuție a lucrărilor, din surse mobile ( mijloacele folosite la transportul materialelor), din lucrările efective realizate pentru executarea proiectului.

Nivelul de zgomot nu va depași nivelul prevazut de STAS 10009/88 - “Acustica în constructii. Acustica urbana” – limitele admisibile ale nivelului de zgomot;

f) riscul de accident, ținându-se seama în special de substanțele și de tehnologiile utilizate –minor.

**3)Localizarea proiectului**

a) Utilizarea existentă a terenului: Amplasamentul proiectului este în intravilanul localitatii Macin, str. Portului, pe un teren cu folosinta actuala de constructii, conform prevederilor Certificatului de Urbanism nr.25/4032 din 26.03.2015, emis de Primaria Orasului Macin.

b)relativa abundență a resurselor naturale din zonă, calitatea și capacitatea regenerativă a acestora-nu este cazul.

c)capacitatea de absorbție a mediului, cu atenție deosebită pentru:

-zone umede-nu este cazul

-zone costiere- nu este cazul

-zone montane si cele împădurite-nu este cazul

-parcurile și rezervațiile naturale- nu este cazul

-ariile clasificate sau zonele protejate prin legislatia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc.- nu este cazul

-zone de protecție specială , mai ales cele desemnate prin OUG nr.57/2007, cu modificările și completările ulterioare, zonele prevăzute prin Legea nr.5/2000, zonele de protecție instituite conform prevederilor Legii apelor nr.107/1996 cu modificările și completările ulterioare și HG. nr.930/2005- Nu este cazul

- ariile în care standardele de calitate a mediului stabilite de legislație au fost deja depășite- nu este cazul

- ariile dens populate-nu este cazul

-peisajele cu semnificație istorică, culturală și arheologică.- nu este cazul

 **4) Caracteristicile impactului potențial**

 - extinderea impactului: local ( influențează o arie limitată)

 - natura transfrontalieră a impactului- nu este cazul

 -mărimea și complexitatea impactului:În perioada de execuție a proiectului impactul asupra factorilor de mediu va fi de scurtă durată ( temporar), redus, sursele de poluare fiind lucrările propuse prin proiect.

 - probabilitatea impactului: redusă în cazul în care sunt respectate prevederile proiectului.

 - durata, frecvența și reversibilitatea impactului: în perioada de execuție a proiectului impactul asupra factorilor de mediu va fi de scurtă durată ( temporar), în perioada de exploatare va fi un impact redus .

**5) Pe parcursul procedurii nu au fost înregistrate observaţii/comentarii din partea publicului**.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: Nu este cazul

**Condiţiile de realizare a proiectului:**

 - proiectul se va realiza conform documentaţiilor prezentate, cu respectarea prevederilor legislaţiei de protecţia mediului, în vigoare;

- lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎşurare a lucrǎrilor;

- după finalizarea investiţiei, terenul afectat temporar se va readuce la starea iniţială;

- eliminarea oricăror tipuri de deşeuri care ar putea afecta calitatea solului;

- deşeurile menajere şi din construcţii, rezultate în timpul executării lucrărilor , vor fi colectate selectiv și preluate de o societate autorizată în acest sens;

- nu se vor evacua nici un fel de deşeuri în alte locuri, decât în spaţiile special amenajate;

- utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurator cu combustibil ori material lubrifiant direct sau indirect;

- este interzisă parasirea incintei organizării de şantier cu mijloacele de transport cu rotile/ caroseria autovehiculelor încărcate de noroi, în vederea evitării antrenării acestuia pe drumurile publice;

- beneficiarul răspunde de realizarea corectă a lucrărilor propuse, respectând condiţiile prezentate în memoriul de prezentare;

- beneficiarul va respecta condiţiile impuse prin Certificatul de Urbanism nr. 25/4032 din 26.03.2015, emis de Primaria Orasului Macin;

- titularul proiectului are obligaţia de a notifica în scris APM Tulcea despre orice modificare sau extindere a proiectului survenită după emiterea deciziei etapei de încadrare, înainte de realizarea modificării;

- la finalizarea lucrărilor se va notifica în scris APM Tulcea şi GNM - Comisariatul Județean Tulcea în vederea efectuării controlului de specialitate pentru verificarea respectării prevederilor prezentei decizii şi a întocmirii procesului verbal care se anexează şi face parte integrantă din procesul verbal de recepţie la terminarea lucrărilor.

 Prezenta decizie a etapei de incadrare este valabila pe toata perioada punerii in aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu**

**Avize,Acorduri,Autorizatii**

 **Ing.Camelia MICU**

 Intocmit,

 Consilier asistent

Ing. Elizabeth VARZARU

Nr.A.A.A……..…../ …….........2016

Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.